Komisjoni otsus,

19. jaanuar 2004,

millega muudetakse otsuseid 92/260/EMÜ, 93/197/EMÜ ja 97/10/EÜ seoses registreeritud hobuste ajutise impordi ja impordiga Lõuna-Aafrikast Euroopa Liitu

(teatavaks tehtud numbri K(2004) 50 all)

(EMPs kohaldatav tekst)

(2004/117/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/424/EMÜ hobuslaste liikumist ja kolmandatest riikidest importimist reguleerivate loomatervishoiu nõuete kohta, [1] eriti selle artikli 12 lõiget 2, artikli 13 lõiget 2, artikleid 14, 15, 16 ja artikli 19 punkti i,

ning arvestades järgmist:

(1) Komisjoni otsusega 92/260/EMÜ [2] kehtestatakse loomatervishoiu nõuded ja veterinaarsertifikaadid registreeritud hobuste ajutiseks impordiks.

(2) Komisjoni otsusega 93/197/EMÜ [3] kehtestatakse loomatervishoiu nõuded ja veterinaarsertifikaadid registreeritud hobuslaste ning aretuseks ja tootmiseks ettenähtud hobuslaste impordiks.

(3) Komisjoni 12. detsembri 1996. aasta otsuse 97/10/EÜ I lisa, millega muudetakse nõukogu otsust 79/542/EMÜ ja komisjoni otsuseid 92/160/EMÜ, 92/260/EMÜ ja 93/197/EMÜ seoses registreeritud hobuste ajutise impordi ja impordiga Lõuna-Aafrikast ühendusse, [4] näeb ette lisagarantiid, mida kohaldatakse Lõuna-Aafrika piirkondadeks jaotamisel, et importida registreeritud hobuseid Euroopa Ühendusse.

(4) Need lisagarantiid keelavad vaktsineerimise hobuste aafrika katku vastu haigusevabas piirkonnas. Sellest tulenevalt ei saa registreeritud hobuste, kes on viibinud hobuste Aafrika katkust vabas piirkonnas rohkem kui 24 kuud, kaitsepookimise staatust enam tõendada praegu kehtivate imporditingimuste alusel.

(5) Lisaks on vajalik registreeritud hobuste transportimine haigusevabasse piirkonda väljaantud lubade alusel juhtudel, kus taolisi hobuseid pole vaktsineeritud või kus veterinaariaalastel põhjustel pole taolist vaktsineerimist teostatud tootja kõikide juhendite kohaselt.

(6) Vajalik on kohandada lisagarantiisid Lõuna-Aafrika piirkondadeks jaotamisel registreeritud hobuste impordiks ühendusse selle riigi loomatervishoiu seisukorrast lähtuvalt ja kajastada need muudatused loomatervishoiu tingimustes ja veterinaarsertifikaadis, mida taolise impordi puhul kohaldatakse.

(7) Seepärast tuleks vastavalt muuta otsuseid 92/260/EMÜ, 93/197/EMÜ ja 97/10/EÜ.

(8) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 92/260/EMÜ II lisas olev veterinaarsertifikaat F asendatakse käesoleva otsuse I lisas oleva tekstiga.

Artikkel 2

Otsuse 93/197/EMÜ II lisas olev veterinaarsertifikaat F asendatakse käesoleva otsuse II lisas oleva tekstiga.

Artikkel 3

Otsuse 97/10/EÜ I lisa muudetakse vastavalt käesoleva otsuse III lisale.

Artikkel 4

Käesolev otsus on adresseeritud liikmesriikidele.

Brüssel, 19. jaanuar 2004

Komisjoni nimel

komisjoni liige

David Byrne

[1] EÜT L 224, 18.8.1990, lk 42. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).

[2] EÜT L 130, 15.5.1992, lk 67. Otsust on viimati muudetud otsusega 2003/541/EÜ (ELT L 185, 24.7.2003, lk 41).

[3] EÜT L 86, 6.4.1993, lk 16. Otsust on viimati muudetud otsusega 2003/541/EÜ.

[4] EÜT L 3, 7.1.1997, lk 9. Otsust on viimati muudetud otsusega 2003/541/EÜ.

--------------------------------------------------

I LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

II LISA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

III LISA

Otsuse 97/10/EÜ I lisa muudetakse järgmiselt.

1. Punkt 5.5.1.4 asendatakse järgmisega:

"5.5.1.4. Sertifikaat peab kinnitama, et hobune:

- on 48 tunni jooksul enne lähetamist läbinud kliinilise kontrolli ja tal puuduvad kliinilised haigustunnused, ja

- ei ole viimase 15 päeva jooksul (niivõrd, kui seda on võimalik välja selgitada) puutunud kokku teiste nakkushaigust põdevate hobuslastega, ja

- ei ole pärit piirkonnast, kus kehtivad hobuslastele üle kanduda võivate haigustega seotud veterinaarpiirangud, ega ole pärit majandist, mille suhtes kehtivad veterinaarpiirangud, ja

- ei tule majandist, kus on viimase 60 päeva jooksul esinenud hobuste aafrika katku juhtumeid, ja

- kui hobune on pärit väljapoole järelevalvetsooni jäävast piirkonnast, oli ta

i) kas veterinaararsti poolt hobuste aafrika katku vastu vaktsineeritud registreeritud polüvalentse hobuste aafrika katku vaktsiiniga vastavalt vaktsiini tootja ettekirjutusele vähemalt 60 päeva ja mitte rohkem kui 24 kuud enne haigusvabasse piirkonda sisenemist või

ii) hobune imporditi riigi territooriumilt või territooriumi osalt, mis jaotati piirkondadeks kooskõlas direktiivi 90/426/EMÜ artikli 13 lõikega 2 ja keda loeti vastavalt ühenduse seadusandlusele mittenakatunuks hobuste aafrika katku ja keda veeti õhu kaudu nakkust levitavate putukate eest kaitstud tingimustes Johannesburgi lennujaamast hobuste aafrika katkust vabasse piirkonda."

2. Punktile 5.5.1 lisatakse järgnev punkt:

"5.5.1.5. Erandina punkti 5.5.1.4 viiendas taandes toodud sätetest võivad pädevad ametiasutused erandjuhtudel, mis määratletakse ekspordiriigi riiklikus või kohalikus seadusandluses, eriomaselt lubada transportida registreeritud hobust nakkus-, ohustatud või järelevalvetsoonist haigusvabasse piirkonda järgmistel tingimustel:

- hobune transporditakse otse karantiinilauta haigusvabas piirkonnas, mis on sel eesmärgil heaks kiidetud,

- transporti teostatakse nakkust levitavate putukate eest kaitstud tingimustes, võttes arvesse ohtusid vähendavaid tingimusi, nagu nakkust levitavatest putukatest vaba hooaeg või päevaaeg, tõrjevahendite kasutamine, looma kindlustuskate ja transpordivahendi sundventilatsioon,

- hobune on isoleeritud nakkust levitavate putukate eest kaitstud karantiinilaudas vähemalt 40 päeva,

- isolatsiooniperioodi ajal viiakse hobusega läbi hobuste aafrika katku teste kooskõlas direktiivi 90/426/EMÜ D lisaga kahel korral vereproovide alusel, mis on võetud 21–30päevase intervalliga, kusjuures neist viimane võeti karantiinilaudast väljalaskmisele eelnenud 10 päeva jooksul ja nende testide tulemused olid kas negatiivsed, kui loom oli vaktsineerimata või antikehade arv ei olnud suurenenud, kui loom oli eelnevalt vaktsineeritud."

--------------------------------------------------